Document ID: 32009R1066

KOMISSION ASETUS (EY) N:o 1066/2009,
annettu 5 päivänä marraskuuta 2009,
asetuksessa (EY) N:o 1329/2008 säädettyä sianlihan yksityistä varastointia koskevista erityisistä toimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
ottaa huomioon maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 20 päivänä elokuuta 2008 annetun komission asetuksen (EY) N:o 826/2008 (2) ja erityisesti sen 23 artiklan 3 kohdan,
sekä katsoo seuraavaa:
(1)
Tilannetta tarkasteltaessa on käynyt ilmi, että on olemassa vaara, että asianomaiset turvautuvat liiaksi yksityisen varastoinnin tukena toteutettavista sianlihamarkkinoiden kiireellisistä tukitoimenpiteistä Yhdistyneen kuningaskunnan osassa 22 päivänä joulukuuta 2008 annetulla komission asetuksella (EY) N:o 1329/2008 (3) käyttöön otettuun sianlihan yksityisen varastoinnin tukijärjestelmään.
(2)
Sen vuoksi on tarpeen keskeyttää asetuksella (EY) N:o 1329/2008 käyttöönotetun järjestelmän soveltaminen ja hylätä vireillä olevat hakemukset.
(3)
Keinottelun välttämiseksi asetuksen olisi tultava voimaan sen julkaisemista seuraavana päivänä,
ON ANTANUT TÄMÄN ASETUKSEN:
1 artikla
1. Keskeytetään asetuksen (EY) N:o 1329/2008 soveltaminen 8 päivästä marraskuuta 200913 päivään marraskuuta 2009. Sopimusten tekemiseksi kyseisenä aikana jätettyjä hakemuksia ei hyväksytä.
2. Hylätään hakemukset, jotka on jätetty 3 päivästä marraskuuta 2009 alkaen ja joita koskeva hyväksymispäätös olisi tehtävä 1 kohdassa tarkoitettuna aikana.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä marraskuuta 2009.

Labels: 3
18
17
6